Det er som en tilbagevenden til de gode gamle 70ere, med en moderne drejning.
Leeds United badet i hvidt. Vi bliver ved med at sige det:
Stemningen er suveræn. Kampene bliver større.
Men dette er sæsonens helt store kamp.
Topholdet Leeds United skal spille mod Norwich på andenpladsen.
United har chancen for at komme seks point foran deres tætteste rivaler.
TAG OS HJEM: LEEDS UNITED
FORTALT AF RUSSELL CROWE
Efter 29 kampe af en opslidende sæson på 46 kampe -
- er Leeds United tre point foran i toppen.
Januar har været barsk.
Efter Spygate gik Dan James' klubskifte i vasken i sidste øjeblik.
Og Leeds har spillet dårligt siden ultimo december.
De har tabt fire af seks kampe.
Marcelo Bielsas hold skal nu møde deres nærmeste udfordrer, Norwich City.
- Den her kamp giver seks point. - Det er den største kamp i ti år, ikke?
- Den er afgørende. - Det føles som en Champions League-aften.
Trods Leeds' nederlag vil en sejr over Norwich -
- give dem et forspring på seks point.
Men hvis de taber, mister de førstepladsen.
Lad os gå grassat!
Hvis vi ikke vinder i dag, kan det gå galt.
Kampen er udsolgt. Fansene flokkes til Elland Road.
Mange kommer langvejsfra.
- Vinder vi stort i dag? - Ja, vi gør.
Vi er kommet hele vejen fra Norge. Nemlig. Og vi skal nok vinde.
Vi er alle Leeds! Vi er alle Leeds!
- Stemningen er god i dag, ikke? - Den er overvældende.
Sæsonens største kamp gør Leeds-fansene lige spændte og nervøse.
Åh, Pontus Janssons trylleri Han bærer en tryllehat
Angrebsspilleren Patrick Bamford er tilbage efter en langvarig skade.
Det bliver en vigtig kamp, men der vil ske flere uventede ting -
- så jeg har presset fysioterapeuten: "Må jeg spille denne gang?"
Han sagde: "Rolig nu! Du spiller, når du er parat."
Så jeg længes efter at vende tilbage. Jeg er bare så parat.
Marcelo Bielsa beundrer og respekterer Norwich City.
Det er et hold, som angriber godt. De er bygget til at angribe.
Så vi bør angribe, men vi skal også stå godt i defensiven.
Vi er i ligaens top! Vi er nemlig i ligaens top!
Leeds er uden tvivl i meget svingende form nu.
De skal kæmpe med The Canaries, som langtfra ligner det hold -
- Leeds slog med 3-0 på Carrow Road.
Fra starten tager Norwich styringen, og efter kun fem minutter -
- får de et frispark i en farlig position.
Vrancic med frisparket. Den skruer lidt og suser forbi Casilla.
Norwich giver Leeds den værst mulige start -
- ved at tage føringen. Leeds: 0, Norwich: 1.
Man må jo bare le.
Alioski... Tæt på med en helflugter.
Leeds' start på kampen frustrerer deres fans.
Her kommer Roberts for Leeds, men han bliver ramt af målmanden.
Det kunne godt give rødt kort. Heldigvis for ham får han kun gult kort.
- Norwich har fortsat 11 mand på banen. - Han satte ham ud af spillet!
Der er en anspændt stemningen på stadion, og Norwich lugter blod.
Norwich kunne slå til her. Der bliver skudt, og den går rent ind.
Pukki får den letteste chance for at fordoble Norwichs føring.
Det var sgu en ren foræring!
De er foran 2-0 -
- og den sejrsmargin vil sende dem tilbage i toppen foran Leeds.
De bliver bragt til fald af et dygtigt hold.
Leeds skal oppe sig inden halvlegen.
Alioski sparker den ind i straffesparksfeltet. Ayling scorer!
Leeds er tilbage. Men det bliver underkendt.
Endnu en kendelse imod United. Det står fortsat 2-0 til Norwich.
Bielsa prøver at sætte skub i tingene. Patrick Bamford bliver sendt ind.
Dette er sommerens store satsning, som kostede Leeds 10 millioner pund.
To skader. Kan han redde denne kamp?
Vrancic får den. Han sparker den forbi Casilla.
Løbet er nok kørt nu. Norwich har tre point. Den kan Leeds nok ikke redde.
Bamford scorer.
Det vil mest betyde noget for ham. Et vigtigt øjeblik for nummer ni.
FULD TID 1 - 3
Nederlaget er et hårdt slag for Leeds' håb om oprykning.
Norwich indtager førstepladsen over Leeds på målforskel.
Leeds! Leeds kollapser igen!
Resultatet betyder, at Leeds har tabt fem ud af syv kampe.
Vi hader Leeds-svinene!
Hvad kan jeg sige? Det lignede ikke et Bielsa-mandskab.
Det var ikke det hold, jeg har fulgt hele sæsonen. Det var pinligt.
Vi kan ikke spille under pres. I de afgørende kampe -
- knækker vi bare. Vi er nok forbandede.
Atmosfæren var underlig. Folk larmede ved scoring, og så blev de tavse.
Folk var nervøse. Så jeg tror, at det smittede af på publikum -
- og det smittede måske også af på spillerne.
Vi forpassede vist en chance. Og der var nok en masse frustration -
- fordi vi ikke var på toppen.
Det var en stor kamp. Med en sejr havde vi ligget seks point foran.
Vi sløsede, begik dumheder og gjorde ting, vi ikke gør normalt.
Alle kiggede nok tilbage på den kamp og tænkte: "Det kunne vi have gjort bedre."
Leeds har mistet førstepladsen.
Fansene ved, at kampen for oprykning bliver vanskelig og anspændt.
Hvis vi havde tabt for ti år siden, var det bare ærgerligt.
Når man taber nu, gør det ondt i hele kroppen.
Børnene og jeg er nede. Min aften er ødelagt.
Jeg gider ikke lave noget. Gider ikke være sammen med konen.
Vi er tilbage ved dengang, hvor Leeds' resultat -
- afgør sindsstemning og mit humør.
Der er sket meget siden dengang for ti år siden. Så stærkt føles det.
Sæsonen har ændret alt.
En uge efter nederlaget må Leeds rejse sig til kampen mod Middlesbrough -
- endnu et hold i oprykningskampen.
Adam Forshaw, som har en knæskade -
- kører op til sin tidligere klub for at støtte sine Leeds-kammerater.
Leeds' formkurve daler, og spillerne mærker presset.
Ja, der er pres på alle, men det er et godt pres.
Jeg har spillet nedrykningskampe før. Det er ikke sjovt, og der er pres på.
Spillernes kontrakt udløber midt i det hele -
- og de aner ikke, hvor den næste kontrakt kommer fra.
De har familier og boliglån at betale.
Men du ønsker jo at skabe succes og historie for klubben igen.
Alle andre udenfor gjorde meget mere, da der stadig var 16 kampe tilbage -
- og cirka 40 potentielle point at kæmpe for.
De sociale medier er en platform, hvor folk bare kan svine en til -
- uden at der er konsekvenser.
For første gang i sæsonen -
- bliver spillerne kritiseret på de sociale medier af deres egne fans.
Jeg vil ikke læse det, men så sender min far eller konen mig en sms.
"Luke, undgå Twitter. Der er..."
Og jeg siger: "Lad være med at læse det." Jeg vil ikke lytte til det.
Men du ender jo med at læse nogle ting. Nogle af dem er ubehagelige.
Det er jo bare fodbold, og han er et menneske.
Passer de mon deres arbejde perfekt hver dag? Næppe.
Folk kalder os hårdhudede.
Men vi bliver da såret af det. Vi læser jo noget af det.
Det gør skam ondt, når folk skriver: "Han er elendig. Ud med ham!"
"Han har suttet i hele sæsonen!"
Så tænker du: "I starten af sæsonen tilbad I mig som en gud."
Sådan er det bare. Spillernes form går op og ned -
- og fansene betaler, så de kan sige, hvad de vil.
Hver gang jeg går ud på Elland Road, hepper fansene stadig på mig.
Der er 34.000 folk på det stadion, men efter kampen -
- er der måske 20 mennesker, som pisser på dig på Twitter.
Nogle ting passer, og jeg tænker: "Du har fuldstændig ret."
"Jeg var dårlig i dag." Det tager jeg som en mand.
Men andre udsagn går over stregen, og de kan godt hjemsøge dig.
Nogle vil sige deres ærlige mening om dig eller...
Du husker tit de negative kommentarer bedre end de positive.
Folk glemmer, at vi er mennesker. Nogle af beskederne, vi får...
Den samme person beder om et foto, fordi I står ansigt til ansigt i en butik.
Folk glemmer, at man er et almindeligt menneske.
Hvis folk siger, at det ikke rører dem, så lyver de.
Du skal være robust, men... Det påvirker dig.
Men der er langt flere fordele, som opvejer det for mig.
Jeg holder mig i form hver dag og passer mit arbejde, som jeg elsker.
Jeg føler mig heldig og velsignet.
Jeg har aldrig haft andre ambitioner end at arbejde med fodbold.
Adam Forshaw spillede for Middlesbrough i Premier League.
I denne sæson kæmper de, som Leeds, også for at komme til tops igen.
Dav. Jeg er skadet. Jeg ville være lidt sent på den, hvis jeg skulle spille.
Desværre taber man til tider kampe. Det må man tage ved lære af.
Den kamp, vi lærte mest af, var West Brom tidligere i sæsonen -
- da vi tabte med 4-1. Vi vandt de næste otte kampe.
Det er chancen for en ny optur.
Patrick Bamford var også Premier League-spiller med Boro.
Mit mål, som nok også er de andres, er at få holdet til tops.
Det perfekte scenarie -
- ville være at score 15 mål i resten af sæsonen. Så er den hjemme.
Efter at have scoret under nederlaget mod Norwich City -
- starter Bamford inde i næste ligakamp for Leeds.
En sejr eller uafgjort vil bringe Leeds tilbage i toppen.
Det er Middlesbrough mod Leeds United.
Sportsdirektør Victor Orta og Bamford er tilbage på deres gamle jagtmark.
Vi elsker alle Leeds
Leeds har stået svagt i starten af de seneste kampe -
- og i starten af anden halvleg virker de sårbare igen.
Friend afleverer til Lewis Wing, som scorer!
Uniteds forsvar står igen svagt -
- og Middlesbrough tager føringen tidligt i anden halvleg.
Det står 1-0 til Boro.
Leeds bliver båret frem af de højrøstede fans.
Leeds kæmper for det udlignende mål.
Og der er hjørnespark. Det er nok sidste chance.
Alioski afleverer. Hovedstød fra Cooper, og Phillips scorer!
De har gjort det igen!
Kalvin Phillips. Sikke et tidspunkt at score sit første mål i denne sæson!
Det står 1-1.
Vi er i ligaens top Vi er Leeds United
Leeds generobrer akkurat førstepladsen.
De ligger ét point foran Norwich, som stadig har en kamp til gode.
Målet var vigtigt og viser, hvor stærke vi er til slut i kampene.
Vi giver aldrig op. Vi kæmper i 90 minutter i næsten alle kampe.
Der er stadig 15 kampe tilbage, så det er en hård liga.
Hver kamp er konkurrencepræget, men vi nærmer os nu.
Og flere mister point. Det vil vi sikkert også gøre.
Man må bare koncentrere sig om næste kamp.
Kalvin Phillips har forbedret sig mest siden Bielsas start.
Mange ser ham som en kommende legende.
Førsteholdet holder hviledag. I dag er Phillips i London -
- for at deltage i et tv-program, hvor Eamonn Holmes er vært.
Han er stor fan af rivalerne Manchester United.
Hvorfor griner I, når jeg kommer ind? Godt at se dig, Kalvin.
Jeg genkendte dig ikke uden hår. Godt at se dig, min ven.
Godt at se dig. Er det din datter? Hvad hedder du?
- Ashleigh. - Godt at møde dig.
- Hvem er du? - Hans mor.
- Nu stopper du! Hvad hedder du? - Lindsey.
- Godt at se dig. - Deren. Tvillingesøsteren.
- Hyggeligt at møde dig. - Du har vel ikke Man U-frakken på?
Kig. Der er det.
Brænder det hul i linsen?
Bliver vi udspioneret, eller er vi i sikkerhed?
Holder nogen øje med os?
Jeg venter bare... Gemmer der sig nogen oppe på bjælkerne?
Kalvin er blevet bedt om at være hemmelig gæst -
- for en familie af Leeds-supportere, som ikke aner, han kommer.
I skal møde en skøn familie.
Det er familien Emmott, og showets stjerne hedder Sarah.
Den særlige gæst, Sarah, er fem år og har en genetisk nyrelidelse.
- Hvilken Leeds-spiller er jeres favorit? - Kalvin Phillips.
Kalvin Phillips, som har nummer 23? Midtbanespilleren?
Vi har jeres nummer 23.
Her er Leeds United-midtbanespilleren... Kalvin Phillips!
Og han kommer med gaver, ikke sandt, Kalvin?
Jo. Jeg er lige kommet herned fra Leeds -
- og vil gerne give jer vip-fribilletter til en valgfri kamp.
- Hele familien. - Tak.
Hun vil gerne give dig en stor... Sådan. Tak!
Nu skal Leeds spille mod Swansea City på hjemmebane.
Modstanderens fløj, Dan James, som var tæt på at slutte sig til Leeds -
- kan starte for den walisiske klub.
Hvis ikke det var så koldt, ville jeg gå i Leeds-tøj fra top til tå.
Det minder meget om min tatovering.
Dan James er det, Leeds-fans taler mest om inden kampen.
- Tænk, hvis han havde skiftet klub. - Så var han blevet et hit.
Det bliver spændende at se, om han spiller i dag.
Dan James starter for Swansea.
Han starter. Det er interessant. En skam, at han ikke starter for os.
I aften har han noget at bevise. "Leeds, bare kom an."
- Så du kan holde varmen. - Jeg er gammel.
Leeds har kun vundet én af deres sidste fire kampe -
- og er nødt til at slå Swansea.
Vi spionerer, hvor vi vil!
For anden gang i træk -
- giver Marcelo Bielsa startplads til Patrick Bamford og Kemar Roofe.
Det er skæbnens ironi, at Swanseas Daniel James er tilbage på Elland Road.
Vil han hjemsøge Leeds United?
Vi er europamestre!
Som altid giver Leeds-fansene udtryk for deres støtte -
- men denne gang til en rivaliserende spiller.
Daniel James vil være med i Leeds!
Han vil være med i Leeds Han vil være med i Leeds
...til Alioski, pareret, og Jansson scorer!
Leeds United fører. Det kan dulme nerverne -
- blandt de jublende spillere ved tribunen. Leeds United fører med 1-0.
Pontus Janssons trylleri Han bærer en tryllehat
Alioski igen. De skaber masser af chancer -
- og scorer igen! Harrison er resolut. Leeds fordobler deres forspring.
De fører med 2-0 mod Swansea City. Sejren må bare være hjemme!
I halvlegen er Leeds foran med to mål.
Dagens mand, Dan James, bliver udskiftet.
Og bemærkelsesværdigt nok messer de lokale hans navn.
Daniel James Han vil med i Leeds!
Det går strygende, til Luke Ayling begår en forseelse i straffesparkfeltet.
Straffespark mod Leeds med kun tre minutter tilbage.
Det gør alle nervøse.
McBurnie med chance for at reducere.
McBurnie scorer let, og det vil gøre alle nervøse.
For United gør det ganske enkelt aldrig let.
Alle kigger på deres ure og bønfalder dommeren om at fløjte af.
Og Swansea søger stadig det udlignende mål.
FULD TID 2 - 1
United gør det igen, men den altoverskyggende følelse på Elland Road -
- er utvivlsomt lettelse.
Ikke overbevisende. De burde have været bedre, men de fik tre point.
Folk smiler, for Leeds United har slået Swansea City med 2-1.
Norwich taber med 3-1 til Preston North End, og Leeds er etter igen.
Det smil kan jeg lide!
Men sejren har sin pris. Holdets topscorer, Kemar Roofe -
- har pådraget sig en korsbåndsskade og må tilbringe to måneder på sidelinjen.
Kemar Roofe arbejder ihærdigt på sin spillestil.
Hans 14 mål i denne sæson er en stor belønning for al fliden.
Jeg er imponeret. Og med hans skade... Holdet mister noget her.
Der var vist et kvarter tilbage, da jeg skød for sidste gang.
Da jeg rejste mig op, kunne jeg mærke det. Men så sparkede målmanden bolden ud.
Og hvis jeg ikke presser forsvareren, bliver jeg skældt ud.
Så det gjorde jeg, og jeg spillede videre.
Næste dag gjorde det nas. Jeg havde sprængt et ledbånd.
Var det helt væk, skulle jeg nok opereres.
Det her vil vare to-tre uger.
Det bliver et stort tab, men til gengæld kommer Pat tilbage nu -
- og han længes efter at score mål.
Kemar Roofes skade er ikke Leeds' eneste problem.
Vi lægger ud med sidste nyt.
EFL har bekendtgjort, at Leeds United har fået en bøde på 200.000 pund -
- og har fået en reprimande for "Spygate".
Fodboldforbundet har fastsat straffen for den berygtede Spygate-hændelse.
Vi brød ingen specifik regel, så det var efter min mening en hård straf.
Når man ser, hvordan andre klubber tildeles bøder for overtrædelser -
- så var den hård.
Det er moralsk stødende, men ingen konkret regel er blevet overtrådt.
Så EFL fandt en af deres regler, som de syntes passede.
At hver klub skal handle i god tro over for alle andre klubber samt ligaen.
En kæmpe bøde for noget, som ikke var et regelbrud. Det...
Jeg forstår godt, at Leeds-fansene følte, at verden var imod dem.
I denne sæson tænkte jeg for første gang: "Det her er ikke lige for alle mere."
EFL vil ændre deres regler som følge af denne sag.
De vil indføre en regel, som Leeds United vil følge -
- som resultat af denne sag.
Nemlig at ingen må observere træningsforløb -
- uden den pågældende klubs samtykke 72 timer før en kamp.
Så er grænserne trukket klart op.
Nu har Leeds accepteret sanktionen og sagt undskyld.
Leeds accepterer bøden for at lægge den meget omtalte sag bag sig.
Vi kunne let have undgået at være endt i denne suppedas -
- for Marcelos pressekonference var unødvendig.
Han kunne have forklaret det til EFL eller fodboldforbundets repræsentant.
Efter min mening var det formålsløst at gøre det offentligt -
- og derfor fortjener vi nok bøden.
Selv hvis jeg er uenig, så accepterer jeg den.
Marcelo forlanger at betale bøden selv, imod klubbens ønske.
Klubben accepterer hans krav, og alle kan lægge Spygate bag sig.
Medio februar. De seneste resultater har sendt Leeds ned på tredjepladsen.
Men der venter dem en kamp. Der venter dem tre kampe på én uge.
Først er det Bolton Wanderers på Elland Road.
De ligger i bunden af ligaen og kæmper for at undgå nedrykning.
Det er stort.
Tre kampe på seks dage. Dagens kamp burde være hjemme.
Jeg vågnede og glædede mig til dagen, glædede mig til kampen.
Leeds er mit liv igen. Det er fedt at være i den stemning igen.
Vi bør vinde. Det er vi nødt til.
Men det bliver en prøvelse. Det er aldrig nemt med Leeds.
Jeg er nervøs. Vi kan alle mærke det, men vi skal nok klare den.
Manageren, Marcelo Bielsa, er West Yorkshires Jesus.
Han har forvandlet vand til vin.
Tro på det. Vi er Leeds. Her kommer vi.
Kom så, Leeds!
Folk er nervøse. Leeds' næste modstander er Bolton Wanderers.
De ventes at kunne slå dem -
- men intet er givet i mesterskabet, når det handler om United.
Leeds, Leeds!
Leeds har VIP-gæster i dag.
Femårige Sarah Emmott -
- som Kalvin Phillips overraskede i tv, er her sammen med familien.
Leeds lægger som altid hurtigt ud.
Leeds, Leeds, Leeds!
Roberts finder vej ind i modstanderens straffesparksfelt... og bliver fældet!
Der er straffe. Nu er der en chance for at ånde lettet op.
Patrick Bamford.
Han finder det bageste hjørne. Leeds United fører -
- og anspændtheden fordufter på Elland Road.
Bolton kæmper for at undgå nedrykning og spiller bravt.
Bolton får chancen, og Beevers har udlignet!
Igen kan Leeds ikke holde føringen. 1-1.
Ved halvlegen står det lige.
Boltons manager, Phil Parkinson, mener, at Leeds bliver favoriseret.
- Vi vil... - Vi gider ikke diskutere det.
Hør nu her. Der er folk, som generer andre. Der er to hold på banen!
Men 1-1 mod en ydmyg modstander er ikke nok for Leeds i dag.
Vi skal spille hurtigere og bevare fatningen.
Vi skal nok gøre det bedre. Bielsa taler med dem i halvlegen.
Det er aldrig let. Vi har brug for en tidlig gnist. Det er afgørende.
Leeds skal udnytte deres dominans bedre i anden halvleg.
Bamford er få centimeter fra at bringe United foran igen.
Der røg den chance!
Alioski vil lægge pres på Boltons mål.
Og det lykkes! Er det en krydsaflevering? Et skud?
Hul i det. Den ender i mål.
United fører med 2-1.
Leeds kæmper for oprykning, og Bolton kæmper for at overleve -
- så aggressionen er tydelig.
En sen udfordring for Alioski.
Han bliver ramt i lænden og får ikke scoret.
Leeds er ikke glade for den sene udfordring for deres spiller.
Det ser ud til, at Phil Parkinson har fået det røde kort.
Afslutningen er anspændt, men Leeds når i mål.
De gjorde det besværligt igen.
Leeds har klemt sig forbi en modstander, de let burde have banket.
Leeds: 2, Bolton: 1.
Ind!
Der er kun 13 kampe tilbage i sæsonen.
Rivalerne Norwich City og Sheffield United har begge sejret -
- så Leeds er nummer tre, lige uden for den direkte oprykning.
Godt gået!
Leeds gør det aldrig let for en. Det ved vi. Jeg har været her i årevis.
Det går op og ned. Vi accepterer tre grimme point.
Oprykning til Premier League er cirka 170 millioner pund værd.
Det er uundgåeligt, at folk bliver anspændte.
Det er mærkeligt. I starten af sæsonen -
- var jeg behageligt til mode og afslappet, når jeg tog til kamp.
Og nu er jeg mere nervøs og stresset, for jeg kan se mållinjen.
Vi fortjener det. Hele året har vi ligget i toppen.
Første-og andenpladsen, konstant. Jeg bekymrer mig under hver kamp.
For jeg ved, at spillerne knokler, at de går op i det -
- og at de vil give byen og fansene det, de fortjener.
Jeg kommer håbefuld til alle kampe, men nu er jeg mere stresset end normalt!
Tre dage efter rejser Leeds til London for at spille mod Queens Park Rangers -
- som har tabt de sidste syv kampe og ligger 15 pladser under dem.
En sejr vil bringe Leeds til tops igen.
Marcelo Bielsa er godt klar over, hvor vigtig kampen er.
Jeg tror, at fra nu af og til mesterskabet slutter -
- vil alle kampene få omfattende konsekvenser.
Det er en stor drøm at rykke op.
Og den bliver større for hver kamp, vi spiller -
- når man ser, hvor håbefulde fansene er.
Det er op til os. Kom så!
Leeds United kommer til hovedstaden -
- hvor de skal spille mod Steve McClarens Queens Park Rangers.
Vi marcherer videre sammen Vi skal se jer vinde
Leeds presser modstanderne ned på deres egen banehalvdel -
- men de kan ikke score.
I starten af anden halvleg er QPR i offensiven.
Rangers angriber nu Leeds.
Tværaflevering, og Freeman scorer tæt ved stolpen.
Trods Uniteds bestræbelser fører Queens Park Rangers nu.
QPR: 1, Leeds United: 0.
Det er et stort slag i jagten på førstepladsen.
Hernandez kan heller ikke trylle. Alle er frustrerede.
Bielsa prøver at ændre Leeds' opstilling og held.
Phillips bliver skiftet ud med Barry Douglas.
Phillips lader frustrationen få frit løb ude på bænken.
Ayling udskiftes med Stuart Dallas.
Den kommer tilbage til Bamford. Han kan ikke få den forbi målmanden.
Leeds kan ikke få QPR ned med nakken.
Det var så det. Imod alle odds har Queens Park Rangers slået Leeds United.
Rangers, som har tabt syv kampe i træk, slår United, som nu ikke avancerer.
QPR er i så dårlig form, at det burde have været en sejr.
- Hvor frustrerende er det? - Svaret ligger i dit spørgsmål.
Er du bange for, at dit hold er ved at køre trætte på dette afgørende tidspunkt?
Sikke noget vrøvl. I hver eneste kamp har de vist, at de har masser af energi.
Du ved tydeligvis ikke, hvad du selv spørger om.
I denne liga, med 46 kampe -
- føles hver kamp, især hos Leeds, som 90 minutters krig.
Man kommer bagud med et mål, og de har energien til at komme igen.
De gjorde det svært, men vi skal gøre det bedre.
Vi skal tilbage til tegnebrættet -
- og knokle inden fredag, for den kamp bliver stor.
Det var et uventet nederlag.
Og det er fuldstændig naturligt at være trist efter et nederlag.
Det er mit job, min forpligtelse, at komme mig over tristheden -
- og håbe, at den næste kamp fungerer som en kur mod det.
Der er ikke tid til at dvæle ved choknederlaget til QPR.
Tre dage efter kommer Leeds' nærmest efterfølger West Bromwich Albion på besøg.
De gav Leeds et ydmygende 4-1-nederlag tidligere i sæsonen.
Hvis bare det bliver uafgjort.
Nu har de chancen for at hævne sig, men de har nerver på.
Det er afgørende. Hvis vi ikke vinder, kommer vi ikke engang med i slutspillet.
- Vi får kolde fødder som altid. - Han er meget pessimistisk.
Jeg ventede ikke, at vi ville nå så langt.
Mange er skuffede, men jeg synes, vi har gjort det fantastisk.
Jeg er så stolt af dem alle sammen, og Marcelo Bielsa gør det fantastisk.
Jeg er meget nervøs for i aften. Mere end jeg har været i lang tid.
Det andet hold er nemlig bedre.
Fansene har altid haft en positiv indvirkning på holdets præstation.
Uden deres støtte ville vi ikke være det hold, vi er nu.
Vi marcherer videre sammen Vi skal se jer vinde
Vi elsker jer Leeds Leeds, Leeds!
West Brom lægger ud.
Liam Cooper, Leeds-anføreren, slår tonen an med et hovedstød.
Harrison tager løbet langs den østlige tribune.
Han afleverer til Hernandez, som skyder, og den sejler lige i mål!
Et fantastisk skud, der kan dulme nerverne på Elland Road.
Hernandez' skud går i mål efter kun 16 sekunders spilletid.
Stadionet fyldes af begejstring.
Alioski prøver for Leeds.
Sådan. Klich, så Roberts. Bamford har ventet længe på dette -
- og han finder hjørnet, struttende af selvtillid.
Leeds United kører rundt med West Bromwich Albion og fører med to mål.
Leeds dominerer totalt.
Vi alle elsker Leeds!
Leeds vinder stadig alt.
Roberts bevæger sig selvsikkert, maser sig frem.
United går efter et tredje mål. Bamford skyder fladt, og det står 3-0!
Patrick Bamford scorer to gange. Leeds er tre mål foran.
Hvor de dog fejrer det!
Mesterligt spillet mod et hold, som har gode chancer for oprykning.
Leeds: 3, West Brom: 0.
Selv i overtiden står Leeds stærkt.
Shackleton. Alioski... En passende måde at manifestere sejren mod West Brom på.
Leeds: 4, West Brom: 0.
FULD TID 4 - 0
Leeds ligger i toppen igen.
Sæsonens bedste præstation kom på et afgørende tidspunkt.
En af sæsonens bedste kampe. 4-0. Ganske enkelt fantastisk.
Jeg er helt oppe at ringe. Jeg får ikke sovet i nat!
Jeg elsker, når de vinder. Men 4-0 og deres spillestil...
De gik op i det med liv og sjæl og gjorde os stolte.
Helt sikkert!
Jeg er ligeglad med, om vi ender på andenpladsen.
Det vigtigste er at blive i top to.
Det bliver hektisk indtil den sidste kamp. Presset vil blive større.
Fansene og vi tror, at dette kan blive året, hvor vi rykker op.
Presset bliver større. Det vil føles som en finale, hver gang vi spiller.
Jeg kom for at være en del af et program -
- hvor der er nogle mål.
Vi er jo klar over målene, som byen og klubben gerne vil opnå.
VI MARCHERER VIDERE SAMMEN
Spillerne, fansene, alle sammen.
Men jeg kan heller ikke sige -
- at det eneste, jeg er interesseret i, er at vinde.
Det interesserer mig også, hvordan vi opnår sejren.
Næste gang: Leeds' stræben efter direkte oprykning -
- afgøres, da sæsonen nærmer sig en dramatisk afslutning.
Gamle fjendskaber genopstår, mens topholdet kæmper for hvert point.
Og som altid er intet enkelt, hvad angår Leeds United.